[pic] | COMISIA COMUNITĂŢILOR EUROPENE |

Bruxelles, 30.5.2008

COM(2008) 328 final

COMUNICARE A COMISIEI CĂTRE CONSILIU, PARLAMENTUL EUROPEAN, COMITETUL ECONOMIC ȘI SOCIAL EUROPEAN ȘI COMITETUL REGIUNILOR

privind raportul final referitor la măsurile comunitare de stimulare în domeniul ocupării forței de muncă (programul MSOFM 2002-2006) {SEC(2008)1939}

COMUNICARE A COMISIEI CĂTRE CONSILIU, PARLAMENTUL EUROPEAN, COMITETUL ECONOMIC ȘI SOCIAL EUROPEAN ȘI COMITETUL REGIUNILOR

privind raportul final referitor la măsurile comunitare de stimulare în domeniul ocupării for ței de muncă (programul MSOFM 2002-2006)

GLOSAR

AEML | Anul European al Mobilității Lucrătorilor 2006 |

DOL | Dezvoltarea ocupării forței de muncă la nivel local |

EMCO | Comitetul pentru ocuparea forței de muncă |

FSE | Fondul Social European |

IDELE | Identificarea, difuzarea și schimbul de bune practici în domeniul DOL și promovarea unei bune guvernări (Identification, Dissemination and Exchange of good practice in the field of LED and promoting better governance) |

IMM | Întreprinderi mici și mijlocii |

IPV | Învățare pe tot parcursul vieții |

JAP | Documente comune de evaluare (Joint Assessment Papers) |

LDOFM | Linii directoare privind ocuparea forței de muncă |

MDC | Metoda deschisă de coordonare |

MISEP | Sistemul de informare reciprocă asupra politicilor de ocupare a forței de muncă în Europa |

MOPE | Mari orientări ale politicilor economice |

MSOFM | Program de măsuri comunitare de stimulare în domeniul ocupării forței de muncă |

OEOFM | Observatorul european pentru ocuparea forței de muncă |

OLDE | Programul OCDE: ocupare a forței de muncă la nivel local și dezvoltare economică |

PAPM | Politici active pe piața muncii |

PFM | Piața forței de muncă |

PIR | Program de învățare reciprocă |

PNA | Planuri naționale de acțiune |

PNR | Programe naționale de reformă |

PPFM | Politica pieței forței de muncă |

Programul ACC | Activități comunitare privind analiza, cercetarea și cooperarea dintre statele membre în domeniul ocupării forței de muncă și al pieței muncii |

RCOFM | Raport comun privind ocuparea forței de muncă |

SEE | Spațiul Economic European |

SEOFM | Strategia europeană pentru ocuparea forței de muncă |

SLD | Șomaj de lungă durată |

SM | State membre |

SPOFM | Servicii publice de ocupare a forței de muncă |

SYSDEM | Sistemul comunitar de documentare asupra ocupării forței de muncă |

TA | Țări în curs de aderare |

TC | Țări candidate |

TECE-12 | Cele 12 țări din Europa Centrală și de Est |

1. INTRODUCERE

În 2002, Decizia 1145/2002/CE a Parlamentului European (PE) și a Consiliului din 10 iunie[1] a stabilit, pentru perioada 2002-2006, un program comunitar de suport al măsurilor de stimulare în domeniul ocupării forței de muncă , cunoscut sub numele Măsuri de stimulare în domeniul ocupării forței de muncă sau Programul MSOFM.

În conformitate cu articolul 13 din Decizia MSOFM, un raport interimar privind activitățile desfășurate în cadrul acestui program în perioada 2002-2004[2] a fost înaintat Parlamentului European, Consiliului, Comitetului Economic și Social European și Comitetului Regiunilor la 19 mai 2005[3]. Articolul menționat anterior prevede un raport final asupra rezultatelor activităților din program, incluzând „informații privind finanțarea comunitară în cadrul activităților și coerența și complementaritatea cu alte programe, acțiuni și inițiative similare relevante, precum și rezultatele relevante ale evaluării” .

Programul MSOFM a avut scopul de a asigura continuarea și dezvoltarea ulterioară a activităților lansate anterior în cadrul Programului pentru analiză, cercetare și cooperare între statele membre (SM) în domeniul ocupării și al pieței forței de muncă (PFM) (ACC 1998-2000), instituit prin Decizia 98/171/CE a Consiliului din 23 februarie 1998[4]. În plus, programul respectiv a avut un rol de precursor pentru secțiunea „Ocuparea forței de muncă” a programului PROGRESS[5], care va acoperi perioada 2007-2013. Scopul general al celor trei programe/secții menționate mai sus a fost sau va fi acela de a sprijini dezvoltarea Strategiei europene pentru ocuparea forței de muncă (SEOFM)[6] și punerea sa în aplicare. De asemenea, activitățile prevăzute în program ar trebui să contribuie și la îndeplinirea obiectivului strategic stabilit de Consiliul European de la Lisabona, care constă în a da Comunității posibilitatea de a restabili condițiile pentru ocuparea integrală a forței de muncă.

2. ACTIVITățILE

Pe parcursul întregii perioade, au fost finanțate peste 150 de proiecte, cifra exactă depinzând de modalitatea de a ține evidența cererilor de propuneri, în urma cărora au fost selecționate mai multe proiecte pentru aceeași cerere, și a activităților din cadrul programelor, cum ar fi Programul de învățare reciprocă (PIR) și Programul IDELE[7], cu prilejul cărora au fost organizate mai multe reuniuni de evaluare inter-pares și seminarii tematice pe an.

Activitățile pot fi clasificate într-o serie de categorii, majoritatea acestora reflectând obiectivele definite prin Decizia MSOFM:

1. Activitate statistică și sprijin pentru dezvoltarea indicatorilor

2. Analiză și cercetare

2.1 Analiza tendințelor și a provocărilor, inclusiv a aspectelor prospective

2.2 Studiul și evaluarea politicilor

3 . Schimbul celor mai bune practici, cooperare între SM la toate nivelurile și sensibilizare3.1 Schimbul celor mai bune practici și cooperare între Statele Membre3.2 Informare și sensibilizare

4 . Anul European al Mobilității Lucrătorilor 2006

5. Activități de promovare a dezvoltării ocupării locale (DOL)

6. Evaluarea programului MSOFM

În desfășurarea acestor activități, Comisia s-a asigurat că acestea:

- includ eforturi de a generaliza principiul egalității de gen;

- țin cont de activitatea organizațiilor internaționale;

- acordă o atenție deosebită persoanelor dezavantajate pe PFM.

Activitățile porneau de la obiectivul de a asigura un nivel înalt de informare în legătură cu SEOFM la toate nivelurile. Având în vedere momentele esențiale ale SEOFM în cursul ultimilor ani, programul a oferit un sprijin important pentru SEOFM prin intermediul unor activități pertinente și bine coordonate cu agenda politică. Acest aspect a fost asigurat prin intermediul Liniilor directoare generale ale programului, care stabileau orientările multianuale fundamentale, actualizate ținând seama de revizuirea LDOFM din 2003[8] și din 2005[9]. Programul a oferit, de asemenea, un suport pentru evaluarea SEOFM și a revizuirilor anuale ale liniilor directoare privind ocuparea forței de muncă (LDOFM).

Începând cu 2004, majoritatea activităților au vizat învățarea reciprocă și alte proiecte de promovare a cooperării și a schimbului de bune practici între SM. Aceste activități au fost organizate în cadrul unui PIR[10] având scopul de a facilita îndeplinirea obiectivelor programului MSOFM. Din discuțiile Comitetului pentru ocuparea forței de muncă (EMCO), reiese impresia generală că PIR a stimulat eficiența transferului de bune practici și că este necesară o recunoaștere deosebită a utilității participării noilor SM și a țărilor candidate (TC). În mod similar, activitățile din domeniul strategiilor de dezvoltare locală și a acțiunilor inovatoare pentru modernizarea serviciilor publice de ocupare a forței de muncă (SPOFM) au contribuit la difuzarea bunelor practici relative la PFM în SM. În ansamblu, în cursul ultimilor ani, dimensiunea extinderii a devenit mai pregnantă în activitățile MSOFM.

În plus, temele studiilor și anchetelor au reflectat în mod corespunzător chestiunile politice incluse pe ordinile de zi ale Consiliului. Pertinența directă a studiilor MSOFM pentru politicile comunitare reiese, printre altele, din menționările repetate în documente analitice și strategice, inclusiv planurile naționale de acțiune (PNA) (în prezent integrate în programele naționale de reformă din cadrul Strategiei de la Lisabona). Mai ales în cazul noilor SM, mai multe dintre aceste studii și-au demonstrat capacitatea de a inspira reformele politice ale acestora.

Programul a contribuit și la aprofundarea cooperării între SPOFM în ceea ce privește provocările și instrumentele comune, cum ar fi sistemul european de monitorizare a locurilor de muncă vacante publicate de SPOFM („the European PES Vacancy Monitor”). Acesta este numai un exemplu al unei cooperări mult mai ample între SPOFM, care au beneficiat, de asemenea, de studiile MSOFM, cum ar fi cele asupra prestațiilor și asupra politicilor active pe piața muncii (PAPM), principala lor activitate, cât și de efectele participării lor la Observatorul european pentru ocuparea forței de muncă (OEOFM).

Ocaziile de contact și interacțiune între experții din SM, nu numai în contextul PIR ci și în contextul conferințelor președinției, al OEOFM, MISEP[11] și SPOFM, sunt o altă dimensiune a cooperării create de către MSOFM.

În cursul punerii în aplicare a programului, Comisia a desfășurat o serie amplă de activități[12], care sunt examinate în documentul de lucru al serviciilor Comisiei[13] care însoțește prezenta comunicare: „Prezentare generală a activităților principale desfășurate în cadrul MSOFM”.

2.1 Activitate statistică și dezvoltarea indicatorilor

Pe tot parcursul perioadei de desfășurare a programului, au fost elaborate instrumente statistice specifice pentru SEOFM. Acestea au contribuit în special la monitorizarea SEOFM în cadrul Strategiei de la Lisabona, care stabilește obiective cantitative. Majoritatea activității statistice relative la domeniul PFM a fost întreprinsă de către Eurostat. Institutele naționale de statistică și alte instituții guvernamentale din UE, din țările AELS/SEE participante și din țările în curs de aderare și candidate (TA/TC) au beneficiat de sprijin financiar.

Acest fapt a permis îndeplinirea a două obiective principale: ameliorarea calității statisticilor privind PFM, ca urmare a dezvoltării bazelor de date și anchetelor existente; furnizarea de date în domenii din care acestea lipseau anterior. Au fost elaborate noi statistici privind ocuparea forței de muncă, cum ar fi statisticile privind oportunitățile de angajare în scopul monitorizării schimbărilor intervenite în cererea de forță de lucru și determinările cotelor de impozitare a muncii[14].

De asemenea, trebuie menționat că, într-o perspectivă pe termen mai lung, UE a devenit unul dintre principalii furnizori de date.

2.2 Analiză și cercetare

Analiză a tendin țelor și a provocărilor, inclusiv a aspectelor prospective

Analiza s-a concentrat asupra condițiilor necesare pentru a crea locuri de muncă mai numeroase și mai bune și asupra evaluării potențialului de ocupare a forței de muncă în Uniune. Au fost efectuate analize și studii prospective, în scopul de a aprofunda cunoștințele despre modul de funcționare a PFM europene și de a sprijini dezvoltarea pe termen lung a SEOFM prin identificarea anticipată a unor noi teme și dificultăți potențiale. Printre aceste aspecte se numără: PAPM și creșterea atractivității financiare a muncii; calitatea și protecția sănătății în muncă; calificarea și capitalul uman; grupuri dezavantajate; extinderea; restructurarea; migrația; dinamica întreprinderilor și capacitatea de ocupare a forței de muncă.

Raportul „Ocuparea forței de muncă în Europa”, un document de referință central pe care Comisia îl elaborează anual la nivel intern, a prezentat o analiză cantitativă a tendințelor și a politicilor europene privind PFM. Raportul a oferit, de asemenea, date importante pentru Raportul anual comun privind ocuparea forței de muncă (JER) și pentru evaluările intermediare ale SEOFM, punând și bazele activităților relative la chestiunile analitice și la dezvoltarea indicatorilor[15].

2.2.2. Studiul și evaluarea politicilor

Începând cu anul 2002, au fost lansate diferite proiecte având rolul de a contribui la evaluarea SEOFM, la revizuirea și, din 2005, la evaluarea intermediară a liniilor directoare privind ocuparea forței de muncă și a programelor naționale de reformă (PNA). Proiectele au fost selecționate în urma unor cereri de propuneri privind impactul politicilor de ocupare a forței de muncă promovate prin SEOFM și de elaborarea practicilor naționale de evaluare din SM. De exemplu, în această perioadă, Belgia, Franța și Portugalia au întreprins evaluări complete ale politicilor naționale de ocupare a forței de muncă. Proiectele s-au desfășurat frecvent într-un context transnațional, fapt care demonstrează că obiectivul programului MSOFM, constând în încurajarea coordonării la nivelul UE a politicilor de ocupare de înaltă calitate, a fost atins.

Cele două rețele OEOFM[16], MISEP și SYSDEM[17], au contribuit, la rândul lor, la dezvoltarea SEOFM, furnizând informații și studii comparative asupra tendințelor politicilor de ocupare a forței de muncă și ale PFM din țările participante la OEOFM (SM ale UE, TC și țările AELS/SEE). De asemenea, rețelele menționate au efectuat evaluări ale acestor politici. Evaluarea semestrială a OEOFM a continuat să se ocupe de teme prioritare, cum ar fi lucrătorii în vârstă, imigranții, calitatea în muncă, munca nedeclarată, încadrarea în muncă a tinerilor și „flexicuritatea”. SYSDEM a oferit și o contribuție importantă la evaluarea anuală a PNA (acum PNR, a se vedea cele de mai sus).

2.3 Schimbul celor mai bune practici și cooperare între SM la toate nivelurile și sensibilizare

2.3.1 Schimbul celor mai bune practici și cooperare între SM

Programul de învățare reciprocă (PIR), lansat în 2004 pentru a crește beneficiile experiențelor de schimb de bune practici, se bazează pe Programul de evaluare inter-pares din 1999, concentrându-se asupra temelor prioritare și adaptând organizarea și participarea sa în vederea unei difuzări mai eficiente și mai ample. Programul este caracterizat de o participare mai intensă a partenerilor sociali și a societății civile la procesul de învățare. PIR le oferă părților interesate din SM, din TC și din statele AELS/SEE ocazia de a prezenta la nivelul UE exemplele naționale de bune practici.

2.3.1.1 Proiecte relative la Serviciile publice de ocupare a forței de muncă (SPOFM)[18]

De asemenea, MSOFM a realizat promovarea, identificarea și schimbul celor mai bune practici între SPOFM din SEE și din TC, contribuind astfel atât la ameliorarea calității serviciilor oferite persoanelor în căutarea unui loc de muncă și angajatorilor, cât și la combaterea blocării forței de muncă calificate pe PFM europene. În acest context, au fost publicate cereri de propuneri cu scopul de a moderniza SPOFM pentru ca acestea să își îndeplinească în mod adecvat rolul în cadrul SEOFM. Apariția serviciilor publice de ocupare a forței de muncă ale noilor SM a creat ocazia unor proiecte de coordonare reciprocă; ulterior, în cursul anilor 2004, 2005 și 2006, au fost publicate cereri de propuneri având scopul de a sprijini inițiativele de natură inovativă și transnațională.

Reuniunile conducerii SPOFM (manifestări ale președinției și două reuniuni pe an) au continuat o practică stabilită în urmă cu 10 ani cu scopul de a coordona funcționarea și modernizarea serviciilor de ocupare a forței de muncă. Reuniunile au fost organizate în scopul de a discuta și de a pune în aplicare acțiuni importante ale SPOFM, cum ar fi modelele de servicii create pentru a preveni șomajul de lungă durată (SLD) și pentru a răspunde anumitor interese din sectorului cererii de pe PFM.

Au fost organizate diferite seminarii de formare a personalului de conducere a SPOFM, atât din acele TC care urmau să devină noile 10 SM în 2004 (în 2002 și 2003) cât și din România, Bulgaria, Croația și Turcia (în 2006).

2.3.2 Informare și sensibilizare

Comparativ cu programul ACC, a crescut importanța acordată necesității de a pune în aplicare o politică de informare activă și transparentă pentru a ridica nivelul de informare al cetățenilor Uniunii în legătură cu SEOFM și modul în care aceasta îi poate influența. Este general recunoscut că transparența și informarea publicului sunt necesare pentru a obține adeziunea la SEOFM la toate nivelurile și de către toate părțile interesate (parteneri sociali, societate civilă).

Vizibilitatea inițiativelor (inclusiv a studiilor) sprijinite de MSOFM a fost ameliorată pe parcursul întregii durate a programului. Au fost utilizate metode diferite de publicare a rezultatelor: publicații tipărite sau electronice pe site-ul DG EMPL EUROPA, seminarii, ateliere și conferințe, presă etc. Concluziile esențiale au fost incluse în documente importante privind politica, printre care RCOFM și Raportul de sinteză.

Începând cu 2003, au fost lansate cereri de propuneri anuale pentru a promova acțiuni comune de informare având scopul de a susține inițiativele de informare și de sensibilizare în legătură cu SEOFM. Aceste inițiative urmăreau să ofere informații generale despre SEOFM (obiective și motivații, rezultate obținute, punere în aplicare și monitorizare, rolurile respective ale instituțiilor implicate), indicând, în același timp, în mod clar interacțiunea dintre contextul european și politicile de ocupare a forței de muncă la nivel național, regional și local. Au fost vizate grupuri specifice (autoritățile regionale și locale, partenerii sociali, societatea civilă) sau teme specifice (egalitatea de șanse, prevenirea șomajului de lungă durată și activarea persoanelor afectate de acest fenomen, mobilitatea, învățarea pe tot parcursul vieții, calitatea muncii, îmbătrânirea activă, favorizarea inserției sociale de către PFM, imigrația, participarea la piața muncii și creșterea atractivității financiare a muncii), în scopul de a sprijini ameliorarea cunoștințelor și a înțelegerii, contribuind astfel la antrenarea părților potențial interesate. Aceste inițiative au contribuit și la creșterea înțelegerii obiectivelor principale și a priorităților strategice ale SEOFM și a avantajelor coordonării politicilor de ocupare a forței de muncă la nivelul UE.

Principalele concluzii ale activității de analiză au fost prezentate în raportul „Ocuparea forței de muncă în Europa”, care, începând cu 2006, include o conferință anuală de difuzare a informațiilor, și în publicațiile OEOFM. Ambele publicații sunt distribuite pe scară largă în UE și în afara acesteia.

Diverse seminarii, ateliere, conferințe și alte manifestări importante au fost organizate în vederea comunicării rezultatelor activităților MSOFM. Acesta este cazul studiilor despre teme prioritare.

Activitățile informative au vizat membri ai PE, membri și observatori din Comitetul MSOFM și din EMCO și grupurile acestuia și alți actori centrali, cum ar fi partenerii sociali, experții și persoanele angajate în punerea în aplicare a altor programe de acțiune comunitară, contribuind astfel la consecvența și la complementaritatea cu alte programe, acțiuni și inițiative pertinente.

2.4 Anul European al Mobilită ții Lucrătorilor 2006

În contextul Anului European al Mobilității Lucrătorilor 2006 (AEML), a fost lansat un mare număr de activități care au contribuit la realizarea obiectivelor centrale ale Anului Mobilității, printre care se află:

- sensibilizarea cu privire la drepturile lucrătorilor (libera circulație a lucrătorilor), la ocaziile oferite și la instrumentele de care se dispune pentru a facilita mobilitatea, în special rețeaua EURES și rolul serviciilor publice de ocupare a forței de muncă etc.

- schimbul de experiență și de bune practici relative la chestiunile de mobilitate;

- consolidarea bazei de cunoștințe despre mobilitatea profesională și geografică de care dispune UE, furnizarea de date despre fluxurile de mobilitate în UE și în afara acesteia.

Au fost organizate 2000 de manifestări de sensibilizare care au antrenat toți actorii din sectorul mobilității. Printre cele mai importante succese se numără primele târguri europene de locuri de muncă, acestea atrăgând circa 200 000 de participanți în 230 de orașe europene unde angajatorii, angajații și persoanele în căutarea unui loc de muncă au putut să intre în contact direct.

2.5 Dezvoltare a ocupării locale (DOL)

Potențialul de creare de locuri de muncă la nivel local, inclusiv în economia socială, a fost susținut, fiind, de asemenea, încurajate parteneriatele între toți actorii în cauză. Au fost întreprinse analize ale DOL, pentru a obține mai multe informații despre inițiativele de dezvoltare locală de succes, pentru a promova inovarea și pentru a dezvolta instrumente analitice și metodologice de consolidare a dimensiunii locale a politicilor comunitare și naționale de ocupare a forței de muncă.

2.6 Evaluarea MSOFM

În conformitate cu articolul 13 din Decizia MSOFM, a fost efectuată o evaluare independentă. În mai 2005, contractantul a prezentat un raport intermediar, care s-a concentrat asupra examinării proiectelor finanțate de MSOFM. În decembrie 2005, a fost prezentată o actualizare a raportului intermediar, care examina programul în sine și nivelul strategic, considerând consecințele pe care Strategia de la Lisabona revizuită le putea avea asupra Programului MSOFM. Raportul final evaluează performanța globală a programului și face recomandări în legătură cu viitoarele programe comunitare. În încheiere, raportul ex post sintetizează concluziile tuturor rapoartelor de evaluare anterioare.

Principalul scop al evaluării este acela de a examina:

- contribuția MSOFM la dezvoltarea și la punerea în aplicare a SEOFM;

- consecvența și eficacitatea programului; precum și

- măsura în care obiectivele au fost atinse și obstacolele au fost identificate în cursul procesului de punere în aplicare.

Deși concluziile globale ale evaluatorilor în legătură cu aspectele menționate mai sus au fost pozitive, recomandările acestora subliniază necesitatea de a simplifica gestiunea financiară și procedurile relative la punerea în aplicare a proiectelor și preconizează o monitorizare mai eficace a proiectelor prin utilizarea noilor tehnologii ale informației, cum ar fi bazele de date. În plus, evaluarea concluzionează că este necesară o politică de informare mai activă, inclusiv o difuzare mai eficientă a rezultatelor proiectelor și o monitorizare a studiilor, anchetelor și a activităților de cercetare. În acest scop, s-ar putea, spre exemplu, stimula creșterea nivelului țintă în cadrul proiectelor și încredința contractanților care le realizează responsabilitățile legate de promovarea cooperării între SM, de difuzare și monitorizare. Recomandările menționează, de asemenea, necesitatea unei angajări mai active a comitetului programului.

3. Participarea țăRILOR TERțE

Conform articolului 7 din Decizia MSOFM, programul și activitățile sale au fost deschiși participării țărilor AELS/SEE (Islanda, Norvegia și Liechtenstein) și TA care au devenit în mai 2004 cele 10 noi SM ale Uniunii. Țările candidate la momentul respectiv, Bulgaria, România și Turcia, s-au alăturat programului în 2003, iar Croația în 2006.

Pentru a optimiza pregătirea aderării noilor SM, Comisia a depus un efort susținut pentru a ajuta TC să își raționalizeze politicile în conformitate cu Strategia de la Lisabona. Au fost analizate cu regularitate tendințele PFM din TC în raportul „Ocuparea forței de muncă în Europa”, a fost stabilit un dialog asupra politicilor și au fost pregătite Documente comune de evaluare (JAP) a evoluției politicilor, pe baza unor standarde stabilite în comun. Din 2003, s-a înregistrat o creștere progresivă a participării tuturor TC la activitățile MSOFM, printre care reuniunile comitetului MSOFM și reuniunile de informare, seminariile și conferințele. Participarea la MSOFM le-a ajutat pe aceste țări să învețe din experiența SM în ceea ce privește funcționarea și evaluarea SEOFM și a sprijinit pregătirea punerii în aplicare a SEOFM în cadrul Strategiei de la Lisabona. Astfel, participarea lor a contribuit la accelerarea procesului de integrare completă în SEOFM.

4. ROLUL COMITETULUI MSOFM, LEGăTURI CU ALTE COMITETE, PROGRAME șI ORGANIZAțII

Comitetul programului MSOFM, care deține atât funcții administrative cât și consultative, s-a întrunit de două ori pe an. Comitetul a adoptat Liniile directoare generale pentru punerea în aplicare a activităților, programele de lucru anuale, împărțirea fondurilor pe măsuri și criteriile de selecție în vederea acordării sprijinului financiar.

S-a realizat o cooperare și o coordonare cu alte comitete relevante, în special cu EMCO, pentru a se asigura coerența și complementaritatea între activitățile MSOFM și alte programe și inițiative comunitare. Cu toate că activitățile MSOFM au o sferă de aplicare mai generală, acestea au fost utile pentru EMCO și au oferit un sprijin pentru activitățile acestuia. În plus, EMCO a fost informat cu regularitate despre rezultatele proiectelor prin intermediul participării la conferințe, seminarii și ateliere. În cursul punerii în aplicare a MSOFM, s-a luat, de asemenea, în considerație activitatea Comitetului de politică economică (CPE) și a grupului său de lucru asupra pieței forței de muncă.

În acest context, trebuie menționat că Programul-cadru de cercetare al UE acordă un sprijin proiectelor și rețelelor de cercetare complementare în multe dintre domeniile abordate în secțiunea 2, „Activitățile”, contribuind astfel în mod substanțial la realizarea obiectivelor politicilor europene de dezvoltare, ocupare a forței de muncă și coeziune socială.

Cooperarea existentă cu OCDE, cu Biroul Internațional al Muncii și cu Banca Mondială a continuat, de exemplu, prin studii comune, schimburi de informații și de expertiză și prin organizarea unor conferințe și seminarii comune asupra unei ample serii de teme, cum ar fi capitalul uman, migrația sau DOL. Cooperarea și cofinanțarea au continuat în cadrul programului OLDE al OCDE[19]. Comisia a asigurat de asemenea legătura cu agențiile descentralizate, în special cu Fundația Europeană pentru Îmbunătățirea Condițiilor de Viață și de Muncă de la Dublin.

5. Concluzii

Pe parcursul întregii perioade a programului (2006-2006), MSOFM a contribuit la realizarea obiectivului strategic stabilit de Consiliul European de la Lisabona, acela de a îi permite Comunității să restabilească condițiile pentru ocuparea totală a forței de muncă, așa cum arată programul MSOFM.

Programul a fost pus în aplicare în conformitate cu obiectivele sale principale. Fiecare dintre obiective s-a bucurat de o atenție deosebită, prin punerea în aplicare a măsurilor comunitare prevăzute de articolul 4 din decizie. Astfel, activitățile MSOFM au contribuit la dezvoltarea, monitorizarea și evaluarea SEOFM și la abordarea coordonată a acesteia. Activitățile s-au concentrat de asemenea asupra ameliorării statisticilor și indicatorilor, au analizat teme centrale relative la dezvoltarea PFM din UE, au examinat și au evaluat politicile și au promovat schimbul celor mai bune practici între SM și sensibilizarea cetățenilor Uniunii. Încurajarea activităților privind DOL s-a bucurat de o atenție specială. În cursul punerii în aplicare a MSOFM, Comisia s-a concentrat nu numai asupra rezultatelor tangibile pe termen scurt, ci și asupra rezultatelor pe termen mediu și lung, în scopul de a obține schimbări durabile. Buna guvernare, evaluările inter-pares și activitățile de informare au fost, de asemenea, teme centrale.

În 2004, UE a primit 10 noi SM. Participarea progresivă la EIM le-a ajutat pe acestea să învețe din evaluarea SEOFM din UE 15 și să se pregătească mai bine pentru integrarea lor deplină în SEOFM.

Obiectivul principal al activităților era asigurarea unui nivel înalt de informare în legătură cu SEOFM la toate nivelurile geografice ale Uniunii Europene, pentru a face ca publicul larg și grupurile de interese, cum ar fi responsabilii politici, partenerii sociali, autoritățile locale și regionale, precum și alți actori locali principali, inclusiv societatea civilă, să devină conștienți de capacitatea lor de a îmbunătăți perspectivele economice și sociale și să fie încurajați să-și aducă contribuția în acest scop. Comparativ cu programul ACC, s-a pus un accent mai puternic pe necesitatea de a pune în aplicare o politică de informare activă și transparentă, pentru a crește gradul de informare a cetățenilor întregii Uniuni în legătură cu aspectele centrale ale SEOFM și a modului în care aceasta i-ar putea influența.

ANEXĂ BUGETARĂ

Bugetul alocat de către Consiliu și Parlamentul European: 55 M € + 5 M € pentru extinderea din 2004. La acest total de 60 M € s-au adăugat contribuțiile la acest program ale țărilor candidate și ale țărilor AELS/SEE participante, plus un transfer, în 2006, al fondurilor neutilizate din 2004 și 2005, rezultând o sumă totală a fondurilor disponibile de 64 590 390 € pentru întreaga perioadă a programului. Secțiune a raportului Tip de proiect 2002 2003 2004 2005 2006 BUGET/FONDURI TOTALE 5 000 000 10 486 434 14 804 096 16 337 600 17 962 260 2.1 Activitate statistică și dezvoltarea indicatorilor, inclusiv: Subdelegare către EUROSTAT 1 262 376 1 665 745 1 324 343 4 541 636 1 082 119 Alte activități statistice 333 602 449 734 49 284 TOTAL 2.1 Activitate statistică și dezvoltarea indicatorilor 1 262 376 1 665 745 1 657 945 4 991 370 1 131 403 2.2 Analiză și cercetare, inclusiv 2.2.1 Analiza tendințelor și a provocărilor, inclusiv a aspectelor prospective: Studii și anchete (inclusiv conferințe, seminarii și ateliere de prezentare a rezultatelor) 418 249 1 142 924 1 112 625 1 067 837 1 667 995 Trei studii în cadrul Anului European al Mobilității Lucrătorilor 2006 (AEML) (inclusiv seminariile de prezentare a rezultatelor) 124 453 458 610 SUBTOTAL 2.2.1 Analiza tendințelor și a provocărilor, inclusiv a aspectelor prospective 418 249 1 142 924 1 112 625 1 192 290 2 126 605 2.2.2 Studiul și evaluarea politicilor: Studii de evaluare (inclusiv proiecte de evaluare a SPOFM și a eficacității/impactului PAPM) 99 800 261 600 189 650 441 778 Cerere de propuneri: elaborarea activității de evaluare: 6 proiecte 2003-2005 557 398 Secțiune a raportului Tip de proiect 2002 2003 2004 2005 2006 Cereri de propuneri: Proiecte care au contribuit la evaluarea SEOFM (practici naționale de evaluare) 2002-2003, 2005-2007 și 2006-2008 190 000 519 620 610 414 AEML 2006 (inclusiv ancheta Eurobarometru asupra percepției drepturilor și instrumentelor relative la anul mobilității lucrătorilor și asupra evaluării acestuia) 316 552 SUBTOTAL 2.2.2. Studiul și evaluarea politicilor 289 800 557 398 261 600 709 270 1 368 744 TOTAL 2.2 Analiză și cercetare 708 049 1 700 322 1 374 225 1 901 560 3 495 349 2.3 Schimbul celor mai bune practici, cooperare între SM și sensibilizare, inclusiv: 2.3.1 Schimbul celor mai bune practici și cooperare între SM: Activități principale: Programul de evaluare inter-pares (inclusiv studii privind bunele practici ale PAPM) / Programul de învățare reciprocă (inclusiv serviciile de sprijin, reuniunile de evaluare inter-pares și revizuirile tematice) 2002-2006 283 970 1 433 440 765 739 891 642 982 116 Observatorul european pentru ocuparea forței de muncă (rețeaua) 2002-2006 1 018 480 1 797 182 1 160 545 988 208 938 208 Cereri de propuneri: sensibilizarea în legătură cu SEOFM: activități comune de informare 2003-2005 430 974 Cereri de propuneri: monitorizarea proiectelor de evaluare a impactului și a sensibilizării în legătură cu SEOFM (acțiuni comune de informare – difuzare) 2004-2006 1 228 181 Cereri de propuneri: activități de monitorizare și de difuzare a Programului de învățare reciprocă al SEOFM 2005-2007 și 2006-2008 1 122 747 526 275 AEML 2006 (conferințe și seminarii, inclusiv conferința de încheiere) 863 291 Secțiune a raportului Tip de proiect 2002 2003 2004 2005 2006 AEML 2006 (inclusiv cereri de oferte pentru activități inovative privind schimbul celor mai bune practici relative la mobilitatea lucrătorilor și inițiative de mobilitate ale partenerilor sociali urmate de o conferință) 183 446 2 019 273 Studii (inclusiv identificarea bunelor practici pentru a crește posibilitățile de ocupare a forței de muncă și pentru a menține lucrătorii în vârstă pe piața muncii; îmbătrânirea și ocuparea forței de muncă) 199 550 Subtotal Activități principale 1 302 450 3 661 596 3 354 015 3 186 043 5 329 163 Proiecte SPOFM: Seminarii (inclusiv seminarii de formare pentru personalul de conducere a SPOFM, seminarul SPOFM și al agențiilor private de ocupare a forței de muncă, orientare profesională în cadrul SPOFM și reuniunile 12 – 19 ale șefilor SPOFM) 117 503 499 781 395 674 80 275 663 558 Cerere de propuneri: guvernare și schimbări structurale în SPOFM privind dezvoltarea TIC 2004 Cerere de propuneri: instrumente de analiză a profilului grupurilor atinse de șomajul de lungă durată de pe piața forței de muncă 2004) Cereri de propuneri: modernizarea SPOFM (proiecte inovative transnaționale) 2004-2008 300 000 1 091 436 1 064 001 Studiu (inclusiv seminar) (bune practici societare relative la mobilitatea lucrătorilor pentru IMM-uri și SPOFM) 250 000 Subtotal Proiecte SPOFM 117 503 499 781 695 674 1 171 711 1 977 559 SUBTOTAL 2.3.1 Schimbul celor mai bune practici și cooperare între SM 1 419 953 4 161 377 4 049 689 4 357 754 7 306 722 |

Conferințe ale președinției organizate în timpul președințiilor greacă, italiană, irlandeză, olandeză, britanică, austriacă, finlandeză și germană | 799 152 | 569 753 | 476 238 | 736 856 | 872 400 |

Seminarii comune împreună cu OCDE , Banca Mondială, Japonia și SUA | 84 405 | 308 464 |

Reuniuni MISEP 2005 și 2006 | 56 711 | 188 530 |

Sprijin oferit seminariilor EMCO (reuniuni de experți) | 145 345 | 160 903 |

Subtotal Conferințe | 799 152 | 654 158 | 476 238 | 1 247 376 | 1 221 833 |

Informare, sensibilizare și difuzare privind proiectele: |

Săptămâna ocupării forței de muncă 2002-2005 | 97 504 | 83 916 | 45 474 |

Program de publicare 2003-2006 (inclusiv raportul „Ocuparea forței de muncă în Europa” 2003-2006 și prima conferință de difuzare a raportului) | 105 801 | 309 792 | 196 419 | 338 317 | 485 543 |

Grup de lucru pentru ocuparea forței de muncă; grup la nivel înalt (8 reuniuni) 2003 | 54 500 |

AEML 2006 (manifestări, publicații și materiale de promovare și de sensibilizare) | 372 538 | 951 320 |

Anchetă Eurobarometru pentru evaluarea nivelului de informare cu privire la SEOFM/FSE 2006 și la cei 50 de ani de inițiative de sprijinire a ocupării forței de muncă de către FSE | 675 012 |

Reuniuni de experți pentru difuzarea rezultatelor activităților/studiilor (participarea experților/conferențiarilor externi) | 187 322 |

Subtotal Informare, sensibilizare și difuzare privind proiectele | 203 305 | 364 292 | 280 335 | 756 329 | 2 299 197 |

TOTAL 2.3 Schimbul celor mai bune practici, cooperare între SM și sensibilizare | 2 422 410 | 5 179 827 | 4 806 262 | 6 361 459 | 10 827 752 |

Evaluarea a 19 propuneri de proiecte: activități în sprijinul unei angajări locale pentru ocuparea forței de muncă | 192 800 |

Convenția OLDE/OCDE: 2002-2003, 2004-2005 și 2006-2007 | 266 500 | 500 000 | 660 000 |

IDELE (Identificarea de bune practici în domeniul DOL și promovarea unei mai bune guvernări) 2003-2005 | 400 000 | 400 000 | 400 000 |

Broșuri DOL: Ghid despre elaborarea strategiilor DOL 2004 și manual al DOL pentru noile SM 2006 | 45 000 | 300 000 |

Realizarea contactului între actorii locali („rețea de rețele”) 2005-2007 | 522 425 |

Seminar comun UE/SUA pentru colaborarea bilaterală privind DOL | 76 537 |

TOTAL 2.5 Dezvoltarea ocupării locale (DOL) | 266 500 | 592 800 | 2 039 230 | 998 962 | 960 000 |

TOTAL 2.6 Evaluarea programului | 638 604 |

FONDURI TOTALE Decizia Consiliului și a Parlamentului European privind EIM [inclusiv contribuțiile țărilor AELE/SEE și ale TC și transferul fondurilor neutilizate din 2004 și 2005 către ultimul an al programului (2006)] | 5 000 000 | 10 486 434 | 14 804 096 | 16 337 600 | 17 962 260 |

[1] JO L 170 din 29.6.2002 – Decizia 1145/2002/CE din 10 iunie 2002

[2] Informațiile din raportul interimar acoperă perioada până la 30 noiembrie 2004

[3] SEC(2005) 677

[4] JO L 63, 4.3.1998, p. 26

[5] http://ec.europa.eu/employment_social/progress/index_en.html

[6] Astfel cum s-a concluzionat în raportul final al programului ACC - COM(2004) 323 final

[7] Identificarea, difuzarea și schimbul de bune practici în domeniul DOL și promovarea unei mai bune guvernări http://ec.europa.eu/employment_social/local_employment/project_idele_en.htm

[8] JO L 197/13 din 5.8.2003.

[9] JO L 205/21 din 6.8.2005.

[10] http://ec.europa.eu/employment_social/employment_strategy/peer_en.htm

[11] MISEP (Sistemul mutual de informare privind politicile în domeniul ocupării forței de muncă din Europa), o rețea de funcționari ai ministerelor muncii și ai SPOFM (doi membri pentru fiecare țară membră a OEOFM).

[12] Pe următorul site internet sunt disponibile informații cu privire la proiectele realizate, inclusiv raporturile finale ale studiilor: http://ec.europa.eu/employment_social/incentive_measures/activities_en.htm

[13] SEC(2008) …

[14] Acest proiect a fost dezvoltat de un studiu lansat de Comisie în colaborare cu OCDE în 2005

[15] Alte lucrări de analiză sunt realizate în cadrul Comisiei de către DG ECFIN și apar în publicațiile EU Economy Annual Review și European Economy, Economic Papers

[16]

[17] SYSDEM (Sistemul comunitar de documentare privind ocuparea forței de muncă) este o rețea de experți independenți în PFM (un membru pentru fiecare țară participantă la OEOFM).

[18] și

[19]